**OBEC ŠARIŠSKÁ PORUBA**

**Z á p i s n i c a**

**zo zasadnutia obecného zastupiteľstva konaného dňa 06.06. 2014**

**Otvorenie**

Riadne zasadnutie Obecného zastupiteľstva otvoril a všetkých prítomných privítal starosta obce

**Schválenie programu Obecného zastupiteľstva a overovateľov zápisnice**

Po odsúhlasení programu zastupiteľstva boli odsúhlasení aj overovatelia zápisnice a to Peter Verčimák, Ľudmila Beňová

**Kontrola prijatých uznesení**

Uznesenia z minulého OZ boli splnené. Žiadosť o preplatenie projektu „Verejné priestranstvo“ bola odoslaná.

**Projekty – stav realizácie**

Starosta oboznámil poslancov o ukončení projektov a o odoslaní žiadosti o preplatenie na projekt „Verejné priestranstvo“. Žiadosť o preplatenie k projektu „Verejné osvetlenie“ bude odoslaná po právoplatnosti kolaudačného rozhodnutia, cca o 20 dní.

**Schválenie záverečného účtu za rok 2013**

Starosta obce prečítal návrh záverečného účtu za rok 2013. Poslanci OZ schválili záverečný účet obce za rok 2013 a celoročné hospodárenie s prebytkom 79 564,66 s výrokom bez výhrad.

**Výročná správa za rok 2013**

Starosta prečítal Výročnú správu obce za rok 2013Poslanci OZ schválili výročnú správu obce za rok 2013

**Stanovisko kontrolóra k záverečnému účtu za rok 2013**

Kontrolórka obce prečítala Stanovisko k záverečnému účtu za rok 2013.

**Audit za rok 2013**

Starosta obce podal podrobné informácie o audite obce za rok 2013. Taktiež prečítal Správu audítora.

**Schválenie úväzku starostu na volebné obdobie 2015-2019 a počtu poslancov**

Poslanci schválili 100% úväzok starostu a počet poslancov OZ v počte 5 pre volebné obdobie 2015-2019

**Prehodnotenie platu starostu**

Poslanci OZ neschválili zvýšenie platu starostu, ostáva podľa zákona č. 253/1999 v znení neskorších predpisov.

**Okresná prokuratúra**

Na základe kontroly Okresnej prokuratúry Prešov VZN obce Šarišská Poruba č. 11/2012 sme dostali protest prokuratóra proti VZN č. 11/2012. Poslanci OZ na základe uvedeného protestu VZN č. 11/2012 zrušili. Starosta obce má pripraviť do najbližšieho OZ nové , upravené VZN o určení miesta a času zápisu dieťaťa na plnenie povinnej školskej dochádzky.

**Diskusia**

V diskusii sa poslanci zaoberali futbalovým turnajom a diskotékou v KD rómskych spoluobčanov. Poslanci schválili futbalový turnaj ale použitie KD na diskotéku neschválili. Taktiež sa zaoberali témou Retrojurmak 2014. Máme prihlásených 3 účastníkov za našu obec a družstvo na varenie kapustnice. Ďalej prejednávali výrub stromov na cintoríne a následnú výsadbu okrasných stromov.

**Návrh na uznesenie**

Obecné zastupiteľstvo schválilo uznesenie zo zasadnutia obecného zastupiteľstva

konaného dňa 06. 06. 2014 , ktoré tvorí samostatnú prílohu tejto zápisnice.

**Záver**

Starosta obce poďakoval všetkým za účasť a  zasadnutie OZ ukončil.

Zástupca starostu: Overovatelia: Starosta obce: